Ding Junhui

Ding Junhui (txineraz: 安市; Yixing, Jiangsu, Txina;  1987ko apirilaren 1a)  snooker jokalari profesionala da. Asiako jokalaririk arrakastatsuena izan da kirolaren historian, Zhao Xintong 2025ean munduko txapeldun bihurtu arte. 

 Kirol ibilbidea 
Bere ibilbidean zehar, 2025 bitartean, ranking ofizialeko 15 titulu irabazi ditu, horien artean hiru Erresuma Batuko Txapelketa (2005, 2009, 2019). Birritan iritsi da Masterseko finalera, 2011n behin irabazi zuelarik. 2016an, Munduko Txapelketako finalera iritsi zen Asiako lehen jokalaria bihurtu zen.

Ding bederatzi urterekin hasi zen snooker jokatzen, eta 2002an nazioarteko protagonismora igo zen, 21 urtez azpiko Asiako Txapelketa eta baita adin guztietako Asiako Txapelketa ofiziala irabazi ondoren. 2003an profesionala bihurtu zen 16 urterekin. Bere lehen arrakasta profesional handiak 2005ean iritsi ziren, Txinako Irekia sorpresaz irabazi zuenean batik bat: gonbidapeneko sarbidea lortu zuen lehiaketara, etxa txandaz txanda iritsi zen finalera, bertan Stephen Hendry izarra garaitzeko. Urte berean Erresuma Batuko Txapelketa irabazi zuen, hori erdietsi zuen britainiar uharteetatik kanpoko lehen jokalaria bihurtuz. 
 Bizitza pertsonala 
alt=Ding poses for a photograph with a fan. Many other fans are nearby.|thumb|Ding zaleekin 2016an
Ding Shanghaiko Jiao Tong Unibertsitatean matrikulatu zen 2006an, Enpresen Administrazio eta Zuzendaritza ikasteko. Bere bizitoki nagusia profesionala izan denetik Sheffield (Ingalaterra) izan da, Munduko Txapelketa egiten den hirian  Praktikak Sheffieldeko Kirolaren Institutu Ingelesean egiten ditu eta Sheffield United futbol taldearen jarraitzailea da. 

2007an 18 urte zituenean kirolean zentratuz trebatzeko Sheffielden hasi zenean bizitzen, bere ama joan zen berarekin bizitzera, eta etxea beste bi jokalari txinatarrekin partekatu zuten bertan. Dingen ama, Chen Xijuan, minbiziak jota hil zen 2017ko urtarrilean, 55 urte zituela.

2014an, Ding Zhang Yuanyuanekin ezkondu zen, Apple Zhang izenez ere ezaguna. Bikotearen alaba 2018ko abuztuan jaio zen. 

Ding izar mediatiko bat izan da Txinan profesionala bilakatu zenetik, eta bere ibilbidea inspiraziotzat jo dute aditu guztiek Txinan harrezkero sortu diren jokalari on andanaren agerpenean. Marrazki bizidunetako telesail bat, Dragon Ball No. 1, ekoitzi zuten 2010ean Txinako telebistarako, zeinean Ding Junhuirengan inspiratutako jokalari gaztetxo bat snooker barietate fantastiko batean aritzen zen.

 Erreferentziak 

 Kanpo estekak 


Kategoria:Gizabanako biziak
Kategoria:1987ko jaiotzak
Kategoria:Testuan txinera sinplifikatua duten artikuluak
Kategoria:Testuan txinera duten artikuluak
Kategoria:Snooker jokalariak
Kategoria:Txinako kirolariak
Kategoria:Juangsu probintziako pertsonak